**บันทึกการประชุมสำนักงานเกษตรอำเภอบางมูลนาก ประจำเดือนพฤษภาคม 2565**

**ครั้งที่ 5/2565**

**วันที่ 6 พฤษภาคม 2๕65 เวลา 13.30น.**

**ณ ห้องประชุมสำนักงานเกษตรอำเภอบางมูลนาก อำเภอบางมูลนาก จังหวัดพิจิตร**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**ผู้เข้าประชุม**

1. นางมะยม เนียมสุวรรณ์ เกษตรอำเภอบางมูลนาก ประธานที่ประชุม

 2. นางสาวสุกัลยา นาคเพ็ง นักวิชาการส่งเสริมการเกษตรชำนาญการพิเศษ

 3. นางสาวจุฑามาศ กล่อมจิตร นักวิชาการส่งเสริมการเกษตรชำนาญการ

 4. นางสาวฐานิกา สมประจบ นักวิชาการส่งเสริมการเกษตรปฏิบัติการ

 5. นางสาวโชติภา สิงห์เล็ก นักวิชาการส่งเสริมการเกษตร

6. นางชุติกาญจน์ พรเจริญฤทธิ์ เจ้าพนักงานธุรการชำนาญงาน

 7. นางฐานิตา นาคอ่อน เจ้าพนักงานธุรการ

 8. นายรุ่ง น้อยทวี พนักงานทั่วไป

**ผู้ไม่มาประชุม**

* ไม่มี

**เริ่มประชุมเวลา 13.30 น.**

 นางมะยม เนียมสุวรรณ์ ตำแหน่ง เกษตรอำเภอบางมูลนาก เป็นประธานในที่ประชุม ได้กล่าวเปิดประชุม และดำเนินการประชุมตามระเบียบวาระ ดังนี้

**ระเบียบวาระที่ 1 เรื่องที่ประธานแจ้งให้ที่ประชุมทราบ**

 1.1 นายอำเภอบางมูลนากแจ้งการเลื่อนออกสลากกาชาดจังหวัดพิจิตรเป็นวันที่ 20 พฤษภาคม 2565เวลา 13.30 น. ณ.หอประชุมจังหวัดพิจิตร ชั้น 2

 1.2 ข้าราชการย้ายมาดำรงตำแหน่งหัวหน้าฝ่ายบริหารในจังหวัดพิจิตร ได้แก่ นางสาวสุริวัลย์เจริญรัตน์ เดิมตำแหน่ง หัวหน้าฝ่ายบริหารทั่วไปสำนักงานเกษตรจังหวัดสระแก้ว ย้ายมาดำรงตำแหน่ง หัวหน้าฝ่ายบริหารทั่วไปสำนักงานเกษตร จังหวัดพิจิตร

 1.3 โครงการ “บำบัดทุกข์ บำรุงสุข สร้างรอยยิ้มให้ชาวพิจิตร”ประจำเดือน พฤษภาคม 2565

 ครั้งที่ 1 วันที่ 19 พฤษภาคม 2565 ณ วัดดงกลาง ตำบลดงกลาง อำเภอเมืองพิจิตร จังหวัดพิจิตร

 ครั้งที่ 2 วันที่ 26 พฤษภาคม 2565 ณ วัดวังแดงเหนือ ตำบลเขาทราย อำเภอทับคล้อจังหวัดพิจิตร

 1.4 งานมหกรรมสินค้าเกษตร ทางอตก. โดยเปิดโอกาสให้กลุ่มเกษตรกรร่วมเปิดบูธเพื่อจำหน่ายสินค้าผลผลิตทางการเกษตร กิจกรรมจัดขึ้นในวันที่ 25- 29 พฤษภาคม 2565 ณ ห้างสรรพสินค้าบิ๊กซี ซุปเปอร์เซนเตอร์ฯ สาขาจังหวัดพิษณุโลก เกษตรกรท่านใดสนใจสามารถติดต่อเพื่อเข้าร่วมกิจกรรมดังกล่าวได้ที่สำนักงานเกษตรและสหกรณ์จังหวัดพิจิตร

**ที่ประชุม** รับทราบ

**ระเบียบวาระที่ 2 เรื่องการรับรองรายงานการประชุมครั้งที่ 5/2565**

**มติที่ประชุม** รับรองรายงานในการประชุมเกษตรอำเภอประจำเดือนเมษายน 2565

/ระเบียบวาระที่ 3…

-2-

**ระเบียบวาระที่ 3 เรื่องสืบเนื่อง**

 -ไม่มี-

**ระเบียบวาระที่ 4 เรื่องเพื่อทราบ**

 **ฝ่ายบริหารทั่วไป**

 รายงานผลการเบิกจ่ายเงินงบประมาณรายจ่ายประจำปีงบประมาณ พ.ศ. 2565 ดำเนินการเบิกจ่ายตามแผนเบิกจ่าย

 **กลุ่มยุทธศาสตร์และสารสนเทศ**

-วันที่ 24-30 พ.ค.2565 ประกวดแปลงใหญ่ดีเด่นระดับจังหวัด ประจำปี 2565

 -รายงานสถานการณ์การผลิตพืชเศรษฐกิจสำคัญของจังหวัดพิจิตรโดยขอให้ตรวจสอบข้อมูลพืช อาทิเช่น นาข้าว พืชไร่ อ้อยโรงงาน ไม้ผลชนิดอื่นๆ และปาล์มน้ำมัน ให้ตรวจสอบพื้นที่การเพาะปลูกปาล์มน้ำมันให้เป็นปัจจุบัน หากมีการปรับแก้ให้แจ้งมาทางกลุ่มยุทธศาสตร์และสารสนเทศ สำนักงานเกษตรจังหวัดพิจิตร

 -การตรวจสอบเอกสารสิทธิ์ ก่อนทำการบันทึกเข้าระบบการขึ้นทะเบียน (ทบก.)ประจำปีงบประมาณ พ.ศ. 2565เน้นย้ำ รายละเอียดที่ต้องตรวจสอบก่อนการบันทึก ในระบบ ทบก. ดังนี้

 1. ประเภทเอกสารสิทธิ์

2. เลขโฉนด

3. การจับพิกัดค่าx y ให้ถูกต้อง

4. วาดแปลงในปี 2565 100% (ทั้งไม่มีเอกสารสิทธิ์และมีเอกสารสิทธิ์)เพื่อแก้ไขปัญหาแปลงซ้ำซ้อน

5. กรณีสัญญาเช่า ขอให้แนบบัตรประชาชนของผู้ให้เช่า และตรวจสอบสัญญาเช่า ไม่ให้เช่าซ้ำซ้อนกันในช่วงปีเดียวกัน

 จังหวัดพิจิตรจัดประชุมติดตามเรื่องการขึ้นทะเบียนเกษตรกร เพื่อชี้แจงแนวทางการตรวจสอบเอกสารสิทธิ์ โดยขอให้อำเภอมอบหมายเจ้าหน้าที่อำเภอละ 2 คนเข้าร่วมประชุมฯ ในวันจันทร์ที่ 2 พฤษภาคม 2565 ตั้งแต่เวลา 9.00 น.เป็นต้นไป ณ ห้องประชุมสำนักงานเกษตรจังหวัดพิจิตรทั้งนี้ ขอให้ผู้เข้าร่วมประชุมฯ นำโน้ตบุ๊ก และปลั๊กไฟ มาเพื่อประกอบการประชุมดังกล่าว

 **-**การสนับสนุนต้นกล้ากระท่อมพันธุ์ดี ต้นกระท่อมพันธุ์ก้านแดงโดยได้สนับสนุนต้นกล้ากระท่อมพันธุ์ดีให้แก่ศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) ศูนย์หลักผ่านจุดบริการพืชพันธุ์ดีของศูนย์ขยายพันธุ์พืชที่ 6 จังหวัดพิษณุโลก ให้แก่สมาชิกวิสาหกิจชุมชน YSF, SF,อาสาสมัครเกษตร (อกม.) หน่วยงานราชการที่มีภารกิจในการส่งเสริมอาชีพการเกษตรและเกษตรกรที่สนใจ รายละ 3 ต้น โดยศูนย์ขยายพันธุ์พืชที่ 6 จังหวัดพิษณุโลกพร้อมสนับสนุนต้นกระท่อม ตั้งแต่วันที่ 5 พฤษภาคม 2565 เป็นต้นไป

 **กลุ่มอารักขาพืช**

 -รายงานข้อมูลเกี่ยวกับการอารักขาพืช อารักขาพืชผ่านโปรแกรมระบบสารสนเทศข้อมูลเพื่อการอารักขาพืชและจัดการดินปุ๋ย โดยขอให้บันทึกข้อมูลผ่านทาง“ระบบสารสนเทศข้อมูลเพื่อการอารักขาพืชและจัดการดินปุ๋ย”http://report- ppsf.doae.go.th ซึ่งระบบรายงานมีจำนวน 8 ระบบ ดังนี้

 1.ระบบรายงานข้อมูลสถานการณ์การระบาดศัตรูพืชของพืชเศรษฐกิจหลัก รายงานภายในวันพุธ ก่อน เวลา 12.00 น. ของทุกสัปดาห์

 2.ระบบรายงานการดำเนินกิจกรรมแปลงติดตามสถานการณ์การระบาดศัตรูพืชรายแปลง รายงานภายในวันเสาร์ ก่อนเวลา 24.00 น. ของทุกสัปดาห์

 /3. ระบบรายงาน

-3-

 3. ระบบรายงานข้อมูลศูนย์จัดการศัตรูพืชชุมชน รายงานข้อมูลได้ตลอดเวลา

 4. ระบบรายงานข้อมูลการผลิตและใช้ชีวภัณฑ์ควบคุมศัตรูพืชรายงาน ข้อมูลได้ตลอดเวลา

 5. ระบบรายงานข้อมูลสถานการณ์แมลงวันผลไม้ รายงานข้อมูลได้ตลอดเวลา

 6. ระบบรายงานข้อมูลด้านคลินิกพืช รายงานข้อมูลได้ตลอดเวลา

 7. ระบบรายงานข้อมูลการเฝ้าระวังการใช้สารเคมีควบคุมศัตรูพืช รายงานข้อมูลได้ตลอดเวลา

 8. ระบบการผลิตและใช้ปุ๋ยอินทรีย์และวัสดุอินทรีย์

 -การคัดเลือกศูนย์จัดการดินปุ๋ยชุมชนและศูนย์จัดการศัตรูพืชชุมชนดีเด่นระดับจังหวัด ปี 2565 จัดส่งรูปเล่มภายในวันที่ 20 เมษายน 2565

 **กลุ่มส่งเสริมและพัฒนาการผลิต**

 -โครงการระบบส่งเสริมเกษตรแบบแปลงใหญ่ประจำปีงบประมาณ พ.ศ. 2565 มีแปลงใหญ่ที่จัดส่งรูปเล่มผลงานเพื่อเข้าร่วมการประกวดฯ จำนวน 8 แปลง ได้แก่

 1. อำเภอเมืองพิจิตรแปลงใหญ่ข้าว หมู่ที่ 3 ตำบลดงป่าคำ อำเภอเมืองพิจิตร

2. อำเภอวังทรายพูน : แปลงใหญ่ข้าว หมู่ที่ 12 ตำบลวังทรายพูน อำเภอวังทรายพูน

3. อำเภอตะพานหิน : แปลงใหญ่ข้าว หมู่ที่ 1 ตำบลคลองคูณ อำเภอตะพานหิน

4. อำเภอบางมูลนาก : แปลงใหญ่ข้าว หมู่ที่ 12 ตำบลวังตะกู อำเภอบางมูลนาก

5. อำเภอสามง่าม : แปลงใหญ่จิ้งหรีด หมู่ที่ 4 ตำบลเนินปอ อำเภอสามง่าม

6. อำเภอทับคล้อ : แปลงใหญ่มันสำปะหลัง หมู่ที่ 7 ตำบลเขาทราย อำเภอทับคล้อ

7. อำเภอสากเหล็ก : แปลงใหญ่มะม่วง หมู่ที่ 1 ตำบลวังทับไทร อำเภอสากเหล็ก

8. อำเภอบึงนาราง : แปลงใหญ่ข้าวโพดเลี้ยงสัตว์บ้านทุ่งโคราช หมู่ที่ 6 ตำบลแหลมรัง อำเภอบึงนาราง

คณะกรรมการตัดสินการประกวดแปลงใหญ่ดีเด่นจะลงพื้นที่คัดเลือกแปลงใหญ่ดีเด่น ในเดือน พฤษภาคม - มิถุนายน 2565 เพื่อเป็นการเตรียมความพร้อม ขอให้เตรียมดำเนินการ ดังนี้

 1.จัดทำรูปเล่มข้อมูลพื้นฐานและการดำเนินงานของแปลงใหญ่ดีเด่น (รูปเล่มสรุปผลงานฯ) จำนวน 3 เล่ม (จัดเตรียมเพิ่มเติมสำหรับคณะกรรมการลงพื้นที่ฯ)

2. เตรียมการนำเสนอ ข้อมูลพื้นฐานการดำเนินงานของกลุ่มแปลงใหญ่ ข้อมูลจุดเด่นของแปลงใหญ่

3. จัดทำข้อมูลจุดเด่นของแปลงใหญ่ (เพิ่มเติม) ตามประเด็นที่กำหนด จำนวน 7 ชุด

|  |
| --- |
| ประเด็นข้อมูลจุดเด่นของแปลงใหญ่ (ไม่เกิน 2 หน้ากระดาษ) |
| ประเด็น | รายละเอียด |
| 1. ความเป็นมาและสถานการณ์ | - ความเป็นมาตั้งแต่จุดเริ่มต้นในการเป็นแปลงใหญ่จนถึงปัจจุบัน- สถานการณ์ปัจจุบัน (ขนาดพื้นที่ จำนวนสมาชิก ผลผลิต ตลาด รายได้ ฯลฯ) |
| 2. ความสำเร็จตามเป้าหมายแปลงใหญ่ (5 ด้าน) | - ประสบความสำเร็จด้านใดบ้าง (การลดต้นทุน การเพิ่มผลผลิต การพัฒนาคุณภาพ การตลาด การบริหารจัดการ)- มีวิธีการบริหารจัดการอย่างไร |
| 3. ปัจจัยที่ทำให้ประสบผลสำเร็จ | - ปัจจัยที่ทำให้ประสบความสำเร็จและยั่งยืน |

-4-

 **กลุ่มส่งเสริมและพัฒนาเกษตรกร**

 - การดำเนินงานโครงการพัฒนายกระดับการผลิตสินค้าเกษตรด้วยเทคโนโลยีและนวัตกรรมของเกษตรกรปราดเปรื่อง (Young Smart Farmer &Smart) เป็นโครงการที่ดำเนินงานโครงการภายใต้แผนงานฟื้นฟูเศรษฐกิจท้องถิ่นและชุมชนของจังหวัดตามมติคณะรัฐมนตรี

 1. เพื่อส่งเสริมและพัฒนาเทคโนโลยี นวัตกรรมการผลิตด้านการเกษตรของเกษตรกรรุ่นใหม่และเกษตรกรปราดเปรื่อง

 2. เพื่อเพิ่มประสิทธิภาพการผลิตและควบคุมคุณภาพการผลิตในไร่นา

 3. เพื่อยกระดับการผลิตสินค้าเกษตรให้มีคุณภาพมาตรฐาน

 ประกอบด้วย 3 กิจกรรม ได้แก่

 1) การฝึกทักษะ/อบรม/ศึกษาดูงาน

 2) สนับสนุน ระบบน้ำในไร่นา/โรงเรือน

 3)ส่งเสริมการตลาดสินค้าเกษตรทั้งนี้ขอให้อำเภอดำเนินการติดตามความก้าวหน้าการดำเนินงานโครงการพัฒนายกระดับการผลิตสินค้าเกษตรด้วยเทคโนโลยีและนวัตกรรมของเกษตรกรปราดเปรื่อง (Young Smart Farmer &Smart Farmer) ให้มีการดำเนินกิจกรรมภายในโรงเรือนอัจฉริยะอย่างต่อเนื่อง และเกิดความคุ้มค่า

**ที่ประชุม** รับทราบ

**ระเบียบวาระที่ 5 เรื่องอื่นๆ**

 -วันที่ 26 พฤษภาคม 2565 ประชุมประจำเดือนเกษตรอำเภอ (MM)

 -วันที่ 6 มิถุนายน 2565 ประชุมสำนักงานเกษตรอำเภอ (DM)

**มติที่ประชุม**รับทราบ

**มติที่ประชุม**  ที่ประชุมรับทราบ

**ปิดการประชุมเวลา 15.30 น.**

(ลงชื่อ) ชุติกาญจน์ พรเจริญฤทธิ์ ผู้จดรายงานการประชุม

 (นางชุติกาญจ์ พรเจริญฤทธิ์)

 เจ้าพนักงานธุรการชำนาญงาน

(ลงชื่อ) มะยม เนียมสุวรรณ์ ผู้ตรวจรายงานการประชุม

 (นางมะยม เนียมสุวรรณ์)

 เกษตรอำเภอบางมูลนาก